PERUTUSAN DATUK BANDAR MESYUARAT MAJLIS BIL. 11 /2020 18 DISEMBER 2020 (3 JUMADAL ULA 1442H) BISMILLAHIRRAHMANIRRAHIM Assalamualaikum WBT dan Salam Sejahtera. 1. Alhamdulillah, syukur ke hadrat Ilahi di atas limpah kurnia-Nya, kita semua dapat menghadiri Mesyuarat Majlis pada edisi kali ini. Saya ingin mengucapkan terima kasih kepada semua Ahli Majlis, Ketua Jabatan, pegawai serta warga kerja Majlis Bandaraya Petaling Jaya di atas kerjasama dan komitmen yang diberikan kepada Majlis khususnya di dalam merealisasikan segala perancangan program dan perkhidmatan. Segala pencapaian dan kejayaan pastinya menuntut komitmen yang jitu selain semangat kerja berpasukan. Saya juga mengharapkan agar tanggungjawab yang digalas dapat dipertingkatkan seiring dengan visi dan misi Majlis. Perkhidmatan Majlis Bandaraya Petaling Jaya sepanjang tempoh Perintah Kawalan Pergerakan Bersyarat (PKPB) akan dilaksanakan dengan amalan norma baharu dan pematuhan terhadap Prosedur Operasi Standard (SOP) yang dikeluarkan oleh Majlis Keselamatan Negara. terus 1
2. Oleh yang demikian, saya ingin meminta kerjasama semua pihak agar dapat menyediakan perkhidmatan yang terbaik buat warga Petaling Jaya dan dalam masa yang sama menggalakkan pelanggan berurusan secara atas talian. Informasi lanjut boleh dilayari di laman portal Majlis di pautan PENYATA KEWANGAN MAJLIS Majlis Bandaraya Petaling Jaya telah menerima Laporan Ketua Audit Negara (Sijil Tidak Berteguran atau Sijil Bersih) mengenai Penyata kewangan Majlis bagi tahun berakhir 31 Disember 2020 bertarikh 27 November 2020 yang lalu. Laporan Penyata Kewangan Majlis ini juga turut dibentangkan di dalam Mesyuarat Jawatankuasa Kewangan pada 14 Disember 2020. Penyata Kewangan Majlis Bandaraya Petaling Jaya yang merangkumi Penyata Kedudukan Kewangan Pada 31 Disember 2019 dan Penyata Prestasi Kewangan, Penyata Perubahan Aliran Tunai, Penyata Perubahan Aset Bersih serta Penyata Perbandingan Bajet dan Sebenar bagi tahun berakhir pada tarikh tersebut telah diserahkan kepada pihak Ketua Audit Negara untuk diaudit dan diperakukan pada 30 Jun 2020. Seterusnya pihak audit telah menjalankan proses pengauditan ke atas Penyata Kewangan Majlis bermula 5 Ogos 2020 sehingga 21 Ogos 2020. Rentetan itu, Mesyuarat Exit Conference Penyata Kewangan telah diadakan bersama Jabatan Audit Negara, Cawangan Selangor pada 27 November 2020 bagi membincangkan penemuan audit. Hasil daripada mesyuarat tersebut, Penyata Kewangan Majlis bagi tahun berakhir 31 Disember 2019 diserahkan semula kepada Jabatan Audit Negara untuk diperakui. 2
3. MEMBINA KESEJAHTERAAN OKU, MENDEPANI PERUBAHAN Saya mengambil kesempatan untuk mengucapkan selamat menyambut Hari Orang Kurang Upaya (OKU) Sedunia yang telah disambut pada 3 Disember 2020 setiap tahun. OKU pada zahirnya adalah mereka yang mempunyai sesuatu ketidakupayaan, sama ada ketidakupayaan penglihatan, pendengaran, pertuturan, fizikal, pembelajaran, mental, dan pelbagai. Dalam mendepani cabaran masa depan, golongan OKU seharusnya dilihat setara dengan golongan bukan OKU terutamanya dalam sektor- sektor professional. Saban tahun, semakin ramai golongan OKU yang mempunyai ijazah pengajian tinggi. Kerajaan turut beriltizam untuk berpegang kepada prinsip inklusif dengan memastikan tiada sesiapa pun di kalangan kita yang terpinggir dalam arus pembangunan negara. Majlis telah memulakan inisiatif mewujudkan bandar bebas halangan sejak tahun 2000. Inisiatif ini meliputi kerjasama dengan NGO, pertubuhan OKU dan golongan professional OKU bagi menjalankan audit akses kemudahan OKU di mana penemuan-penemuan daripada audit ini digunakan untuk kerja-kerja ubahsuai mahupun projek-projek baru bagi kemudahan OKU. Pada tahun 2006, Jawatankuasa Teknikal OKU telah ditubuhkan untuk membantu jabatan teknikal menyemak pelan-pelan pembangunan pihak swasta serta projek-projek Majlis bagi pematuhan 'standard' penyediaan kemudahan OKU. Projek bandar bebas halangan dilaksanakan di Pusat Bandar Seksyen 52 dan SS 2. Majlis telah menetapkan dasar pematuhan penyediaan kemudahan OKU bagi pelan-pelan susunatur di peringkat Kebenaran Merancang (KM), pelan- pelan bangunan, pelan landskap, dan pelan-pelan kerja tanah serta 3
lampu jalan. UD Form perlu diperolehi daripada Jabatan Perancangan Pembangunan sebelum permohonan kebenaran merancang dikemukakan ke bahagian Unit Pusat Setempat (OSC). Di peringkat 75% penyiapan projek, lawatan akan dibuat oleh UD Team untuk memastikan kemudahan OKU di sediakan di setiap pembangunan. Semakan semula akan dibuat untuk memastikan pematuhan sepenuhnya sebelum kelulusan CCC. Majlis juga telah melatih kakitangan teknikal seramai 8 orang sebagai auditor bagi 'access audit' seterusnya membentuk UD Team MBPJ. UD Team ini bertanggungjawap untuk membuat auditan setiap projek pembangunan swasta dan Majlis berhubung pematuhan kemudahan OKU. Untuk terus memberi tumpuan kepada golongan OKU, Majlis telah membangunkan dashboard khusus dikenali sebagai "SmartUD-PJ" bagi projek PJ Smart City. Dashboard ini turut menyediakan data-data berkaitan lokasi projek-projek pembangunan, lokasi taman dan kemudahan awam, lokasi kemudahan infrastruktur yang mematuhi keperluan OKU, data Tempat Letak Kereta OKU sedia ada dan status keadaan semasa, komponen UD yang disediakan di projek-projek pembangunan baru bagi projek-projek Majlis dan swasta seperti TLK OKU, TLK Wanita, ramp, guiding block tactiles, warning block tactiles, lif, surau, bilik penyusuan dan lain-lain komponen yang berkaitan. Data- data ini boleh dianalisis dan dapat menghasilkan pelaporan status pelaksanaan Agenda Bandar Bebas Halangan di Petaling Jaya. Majlis juga telah menetapkan matlamat menjelang tahun 2030, kesemua 23 pusat bandar utama di Petaling Jaya adalah accessible kepada OKU dan menerima 'UD Compliance Certified' daripada agensi 4
yang bertanggungjawab. Selain itu, Majlis akan sentiasa memastikan bangunan-bangunan dan kemudahan awam seliaan Majlis mematuhi ciri rekabentuk sejagat serta semua pembangunan baru samada Projek Majlis atau swasta mematuhi sepenuhnya keperluan OKU berdasarkan Garis Panduan Rekabentuk Sejagat selaras dengan agenda global Sustainable Development Goals 2030 iaitu SDG 10 : Reduced Inequalities - Reduce inequality within and among countries dan SDG 11 : Sustainable Cities and Communities - Make cities and human settlements inclusive, safe, resilient and sustainable. Untuk semua inisiatif yang telah dijalankan ini, Majlis telah menerima pelbagai pengiktirafan dan diantaranya adalah seperti: a) Anugerah Bangunan Dengan Kemudahan Akses Sempena Sambutan Hari Kurang Upaya Peringkat Kebangsaan Ke-9 (Kategori Bangunan Kerajaan 2002). b) Anugerah Bangunan Dengan Kemudahan Akses Sempena Sambutan Hari Kurang Upaya Peringkat Kebangsaan Ke-9 (Kategori Bangunan Kerajaan 2003). c) Anugerah Khas - Kemudahan Untuk Orang Kurang Upaya 2009/ 2010 Jabatan Alam Sekitar Kementerian Sumber Asli Dan Alam Sekitar. d) Finalist bagi Commonwealth Association Of Public Administration And Management (CAPAM) 2012 - Barrier Free City: Lifting The Urban Disability Stigma. e) Anugerah PBT Prihatin Sempena Sambutan Hari Orang Kurang Upaya Peringkat Kebangsaan 2014. f) Anugerah PBT Prihatin Sempena Sambutan Hari Orang Kurang Upaya Peringkat Kebangsaan 2017. 5
4. g) Pengiktirafan Pembangunan Inklusif Kategori Pihak Berkuasa Tempatan Sempena Hari Perancang Bandar Sedunia 2018. h) Anugerah PBT Prihatin Sempena Majlis Anugerah Hari Kanak- kanak, Orang Kurang Upaya Dan Warga Emas 2018. Saya percaya kita semua di sini sentiasa mendoakan golongan OKU diberikan tempat sebaiknya dalam kalangan masyarakat, seterusnya dapat bersama-sama berperanan dalam pembangunan negara. In Sya Allah. HARI ANTI RASUAH ANTARABANGSA (HARA) 2020 Majlis Bandaraya Petaling Jaya menyambut baik program program 'PBT Perangi Pemberi Rasuah' bersempena dengan sambutan Hari Anti Rasuah Antarabangsa (HARA) 2020 yang telah dikelolakan oleh SPRM bersama 12 Pihak Berkuasa Tempatan (PBT) di dalam Selangor pada 9 Disember yang lalu. Program itu juga turut melibatkan kerjasama rakan-rakan strategik seperti Yayasan Anti Rasuah Malaysia (YARM), Transparency International (TI) Malaysia, Persatuan Bekas Pegawai BPR/SPRM, Angkatan Mahasiswa Antirasuah (AMAR), Persatuan Pegawai Integriti Bertauliah, Anti-Corruption Force (ACF) serta golongan sasar yang terpilih. Sejak 2003, Hari Anti Rasuah Antarabangsa (HARA) (International Anti- Corruption Day) yang diisytiharkan oleh Pertubuhan Bangsa-bangsa Bersatu (United Nations), disambut pada 9 Disember setiap tahun. Sambutan HARA yang bertemakan 'United Against Corruption' (Bersama Memerangi Rasuah), disambut baik oleh pelbagai lapisan 6
5. masyarakat dunia yang membawa bersama pihak kerajaan, swasta dan badan bukan kerajaan (NGO) dalam usaha memantapkan serta meneruskan perjuangan memerangi rasuah. Di Malaysia, tujuan sambutan HARA 2020 adalah untuk menjadikan PBT di Malaysia sebagai pencetus dan perintis anti rasuah dalam usaha membendung pemberi rasuah serta mencerminkan nilai integriti dalam menunaikan kewajipan sebagai PBT yang bebas rasuah serta memberi perkhidmatan yang berintegriti, berkualiti dan profesional. PENGURUSAN TENAGA LESTARI Tenaga merupakan aspek penting dalam memacu perkembangan ekonomi sesebuah negara. Faktor pengurusan tenaga menyebabkan permintaan terhadap penggunaan tenaga elektrik di premis bangunan juga meningkat. Sejajar ke arah negara berstatus negara maju, keperluan tenaga dilihat semakin lama semakin menjadi intensif. 50 peratus penggunaan tenaga di negara ini adalah terdiri dari sektor industri, kediaman dan komersil termasuk bangunan kerajaan. Bangunan komersil dan kediaman menggunakan kira-kira 13 peratus daripada jumlah penggunaan tenaga dan 48 peratus penggunaan elektrik negara. Oleh yang demikian, terdapat keperluan yang tinggi untuk merangka dan melaksanakan strategi penggunaan tenaga dengan cekap supaya amalan kecekapan tenaga di bangunan dapat diprakktikan. Susulan daripada fakta dan inisiatif yang berterusan serta selaras dengan sasaran pengurangan karbon, program pengurusan tenaga lestari ini mensasarkan pembangunan kapasiti kakitangan Majlis Bandaraya Petaling Jaya dalam merealisasikan aktiviti-aktiviti berkaitan turut 7
bangunan cekap tenaga di bangunan. Amalan pengurusan tenaga yang berterusan adalah disarankan bagi memastikan penggunaan dan kos tenaga dapat dijimatkan. Kementerian Tenaga dan Sumber Asli (KeTSA) telah membangunkan Rangka Kerja Perbandaran Rendah Karbon atau Low Carbon Cities Framework and Assessment System (LCCF). LCCF dibangunkan untuk memberikan panduan dalam menyediakan perancangan dan pembangunan mampan yang dapat menyumbang kepada pengurangan pelepasan gas rumah kaca (Green House Gases). Rangka kerja ini mengandungi empat elemen utama iaitu persekitaran bandar, infrastruktur bandar, pengangkutan bandar dan bangunan. Pihak Berkuasa Tempatan khususnya MBPJ telah menyahut inisiatif kerajaan serta menjadi organisasi perintis "lead by example" mewujudkan persekitaran perbandaran yang sejahtera dan mesra penduduk, selaras dengan matlamat Petaling Jaya ke arah bandar raya rendah karbon menjelang tahun 2030. Selain itu, Petaling Jaya juga merupakan sebuah bandar raya yang terpilih untuk terlibat dalam projek 'Green Technology Application for the Development of Low Carbon Cities (GTALCC) yang telah bermula sejak tahun 2016 iaitu sebuah projek untuk membantu sesebuah perbandaran mencapai sasaran ke arah sebuah bandar rendah karbon. Demi merealisasikan hasrat MBPJ ke arah bangunan rendah karbon, MBPJ telah berkerjasama dengan SEDA Malaysia dalam melaksanakan Program 3 Tahun Pengurusan Tenaga, Pelaksanaan Piawaian Malaysia (MS) 1525 & Bangunan Rendah Karbon (2020- 2023). SEDA Malaysia merupakan badan berkanun di bawah KeTSA yang bertanggungjawab memberikan fasilitasi dalam bidang tenaga lestari, khususnya pengurusan dan kecekapan tenaga. 8
MBPJ komited untuk membangunkan pangkalan data penggunaan tenaga, pelepasan dan pengurangan karbon bagi sektor bangunan di Petaling Jaya dengan kaedah Common Carbon Metric (CCM) melalui pengisian dan permohonan pensijilan Voluntary Sustainable Low Carbon Building GreenPASS di Building Energy Data Online System (BEDOS) MBPJ SEDA Malaysia. Hasrat dan objektif Majlis adalah : a) Membangunkan program bangunan cekap tenaga rendah karbon bangunan milik MBPJ. b) Menyokong pelaksanaan pengurangan pelepasan gas karbon dioksida nasional dan Program Low Carbon Cities PJ serta PJ City Climate Action Plan 2015-2030. c) Pembangunan kapasiti dalam pengurusan tenaga dan bangunan rendah karbon untuk golongan profesional dan sokongan Majlis. d) Menyokong Pelan Tindakan Teknologi Hijau Negeri Selangor. e) Membangunkan database penggunaan tenaga, pelepasan dan pengurangan karbon bagi sektor bangunan di Petaling Jaya melalui kaedah Common Carbon Metric (CCM) Oleh itu, sebuah platform pengumpulan data secara atas talian bagi memudahkan proses pemantauan dan proses pensijilan Voluntary Sustainable Low Carbon Building GreenPASS SEDA Malaysia yang dibangunkan oleh SEDA Malaysia telah disediakan. Majlis merupakan Pihak Berkuasa Tempatan (PBT) pertama yang menggunakan secara rasmi sistem BEDOS ini secara menyeluruh. Untuk makluman, daripada 12 buah bangunan di Petaling Jaya yang berdaftar di dalam sistem ini, sebanyak 6 buah bangunan yang telah berjaya mencapai 9
penjimatan tenaga dengan jumlah keseluruhan penjimatan sebanyak 4.31 MWh bersamaan dengan 2,992.21 tCO2. Sistem BEDOS membantu untuk memaparkan sejarah penggunaan tenaga dan menganalisa data bagi penyediaan laporan tenaga. Selain penggunaan tenaga, ia juga membolehkan pengguna untuk menetapkan baseline dan mengenalpasti prestasi penjimatan tenaga bagi membantu pengguna menguruskan penggunaan tenaga. Sistem BEDOS juga menyediakan pengguna / pemilik bangunan untuk: a) Pendaftaran bangunan (perincian maklumat bangunan). b) Penyerahan penggunaan bulanan tenaga bangunan. c) Penghasilan laporan (tetapi tidak terhad kepada) mengenai penggunaan tenaga, pelepasan karbon, penjimatan tenaga ke dalam carta. d) Pemindahan data dari pengumpulan data manual sebelumnya (excel). Sistem ini menyediakan platform untuk pemohonan Sustainable Low Carbon Building Assessment GreenPASS iaitu program voluntary yang menghargai inisiatif pencapaian bangunan rendah karbon tenaga lestari oleh mana-mana pengguna / pemilik bangunan. Kaedah ini diadaptasi dari rating tool yang telah dibangunkan oleh Lembaga Pembangunan Industri Pembinaan (CIDB) Malaysia iaitu GreenPASS. Bagi mencapai matlamat ke arah melaksanakan pengurusan tenaga dengan cekap dan berkesan, Majlis akan meneruskan amalan-amalan pengurusan tenaga dengan kaedah-kaedah yang telah ditetapkan. Majlis juga komited kepada perkara-perkara seperti berikut: data 10
6. a) Penambahbaikan berterusan dalam pengurusan tenaga dengan melaksanakannya secara lebih efektif dan efisyen. b) Mewujudkan budaya penjimatan dan kesedaran yang tinggi untuk tidak membazir tenaga melalui latihan dan program kesedaran. c) Mengenal pasti potensi penjimatan dan penambahbaikan melalui kaedah dan teknologi dalam pengurusan tenaga serta amalan pemantauan dalam semua aspek dan operasi secara berterusan. d) Menurunkan penggunaan tenaga (kWh) sebanyak 5% setahun bagi bangunan milik Majlis. e) Menyokong dan menyumbang kepada agenda negara dalam mengurangkan intensiti pelepasan gas rumah hijau (GHG) berbanding Keluaran Dalam Negara Kasar (KDNK) sebanyak 45% pada tahun 2030. KEMPEN KAUNTER BERGERAK JOM BAYAR LESEN PERNIAGAAN TAHUN 2021 Selaras dengan kempen Jom Bayar Lesen Perniagaan tahun 2021 yang dilaksanakan oleh Majlis bermula 1 Oktober 2020 sehingga 31 Disember 2020, sebanyak 28,618 pemegang lesen tred perniagaan dan iklan serta 9,348 pemegang lesen penjaja akan mula memperbaharui lesen mereka bagi tahun 2021. Majlis telah melancarkan Sistem Smart Lesen pada 5 Oktober 2020 bagi memudahkan pemegang lesen memperbaharui lesen perniagaan serta mencetak lesen mereka secara terus dalam talian tanpa perlu 11
hadir ke kaunter Majlis. Pengguna juga boleh layari pautan elesen.mbpj.gov dan pilih perkhidmatan yang diperlukan. Walaubagaimana pun, Majlis turut menyediakan kaunter perkhidmatan pelanggan di 18 lokasi terpilih di Petaling Jaya bagi membantu pemegang lesen yang mempunyai masalah berkaitan pelesenan seperti berikut: BIL 1. Starling Mall LOKASI 2. 3 Damansara (Tropicana City Mall) 3. Giant Kelana Jaya Mall 4. Tesco Ara Damansara 5. Paradigm Mall 6. Jaya Shopping Centre Mall 7. One Utama 8. Amcorp Mall 9. Pasar Awam Cempaka 10. Pasar Malam Medan 11. Pasar Awam Jalan Othman 12. Pasar Malam SS 2/6 Chow Yang 13. Pasar Malam Sg Way TARIKH 1 Disember 2020 9 Disember 2020 15 Disember 2020 18 Disember 2020 21 Disember 2020 23 Disember 2020 29 Disember 2020 31 Disember 2020 2 Disember 2020 3 Disember 2020 8 Disember 2020 10 Disember 2020 14 Disember 2020 17 Disember 2020 MASA 11.00 Pagi - 3.00 Petang 11.00 pagi - 3.00 Petang 11.00 Pagi - 3.00 Petang 11.00 Pagi - 3.00 Petang 11.00 Pagi - 3.00 Petang 11.00 Pagi - 3.00 Petang 11.00 Pagi - 3.00 Petang 11.00 Pagi - 3.00 Petang 9.00 Pagi - 12.00 Tengah hari 4.00 Petang - 7.00 Malam 9.00 Pagi - 12.00 Tengah hari 4.00 Petang - 7.00 Malam 4.00 Petang - 7.00 Malam 4.00 Petang - 7.00 Malam 14. Pasar Malam Lorong Masjid 1, Kayu Ara 15. Pasar Malam Sek 17 16. Pasar Pagi SS 2 17. Pasar Malam SS 2/6 18. Pasar Malam Medan, Jalan 9 22 Disember 2020 24 Disember 2020 28 Disember 2020 30 Disember 2020 4.00 Petang - 7.00 Malam 9.00 Pagi - 12.00 Tengah hari 4.00 Petang - 7.00 Malam 4.00 Petang - 7.00 Malam 12
Bagi pemegang lesen tred dan usahawan mikro yang membuat memperbaharui lesen tahun 2021 selepas 31 Disember 2020, Majlis akan mengenakan caj pemprosesan sebanyak RM 50.00. Manakala, pembatalan lesen akan dilaksanakan sekiranya pembaharuan lesen tidak dibuat selepas 30 Jun 2021. Manakala bagi aktiviti iklan luaran pula pemegang lesen yang memperbaharui lesen pada bulan April hingga Jun 2021 akan dikenakan caj pemprosesan sebanyak 1% daripada kadar lesen, dan caj sebanyak 2% dikenakan sekiranya pembaharuan dibuat pada bulan Julai hingga September 2021 serta tindakan mahkamah akan dikenakan sekiranya pembaharuan lesen tidak dibuat sehingga bulan Oktober 2021. Tindakan dan semakan penguatkuasaan bagi pembaharuan lesen tahun 2021 akan dimulakan pada 4 Februari 2021. Fokus semakan penguatkuaasaan ini adalah ke arah premis tanpa lesen dan pematuhan syarat-syarat lesen. Tindakan penguatkuasaan seperti kompaun, notis, sitaan dan pendakwaan akan dilaksanakan. Seperti yang sedia maklum tempoh perintah kawalan pergerakan bersyarat masih berkuatkuasa di Selangor. Sehubungan itu para pelanggan dinasihatkan untuk mematuhi syarat prosedur operasi standard (SOP) yang ditetapkan oleh Majlis Keselamatan Negara (MKN). 13
7. SITUASI KES DEMAM DENGGI DI PETALING JAYA Jumlah kes demam denggi yang dilaporkan pada Minggu Epid (ME) ke 50 adalah sejumlah 3,729 kes yang dilaporkan. Laporan kes demam denggi ini menunjukkan penurunan sebanyak 50 peratus berbanding tahun 2019 dengan sebanyak 7,427 kes. Walau bagaimanapun, jumlah ini merupakan jumlah yang terendah berbanding 2 PBT yang lain di daerah Petaling. MBPJ merekodkan sejumlah 3,729 kes, MBSA 5,120 kes dan MBSJ 6,322 kes. Tiada wabak terkawal dilaporkan manakala terdapat 13 wabak terkawal telah dilaporkan. Manakala 1 lokaliti wabak hotspot terkini yang aktif dilaporkan sehingga ME 50 (12/12/2020) di kawasan MBPJ. Terdapat 1 kes kematian yang dilaporkan pada tahun 2020. Bil Lokaliti Wabak Terkawal Bil. Kes Tarikh Mula Wabak 1 Apt Harmoni 1 PJU 10 (A,B,C,L,M,N,O,P,Q) 2 30/11/2020 2 Apt Rampai Idaman PJU 10 3 07/12/2020 3 Apt Flora Damansara 2 PJU 8 [C,D,E,F] 5 07/12/2020 4 SEK 11 PJU 5 (Apt Salvia) 2 07/12/2020 5 Gugusan Siantan SEK 5 PJU 5 2 09/12/2020 6 Sepah Puteri SEK 5 PJU 5 (Jln 5/20 - 5/27) 4 30/11/2020 7 Sunsuria Avenue PJU 5 2 01/12/2020 8 Kg Sg Kayu Ara 5 PJU 6A [ Jln Teratai, Melur, Mawar, Melati ] 2 03/12/2020 9 SEK 14 (Teres 2) [Jln 30-49] 2 05/12/2020 10 Flat Desa Mentari PJS 5 (Blok 7 , 8) Taman Medan PJS 2C (Teres 4) [Jln PJS 2C/11,2C/11A,B,C,D,F,G,H,J,K,L,28,2] 11 2 2 02/12/2020 04/12/2020 Tarikh Tamat Wabak 14/12/2020 24/12/2020 24/12/2020 21/12/2020 23/12/2020 18/12/2020 15/12/2020 17/12/2020 19/12/2020 16/12/2020 18/12/2020 14
12 Taman Indah Jaya PJS 4 (Teres 1)[Jln PJS 4/8,10,12,16,18,20,22A,25,27,27A,B] 2 07/12/2020 21/12/2020 13 SEK 51A Flat Impian Baiduri Bil Lokaliti Hotspot 1 Palm Spring Kondo 2 PJU 3 (D,E,F) 2 Bil. Kes 15 02/12/2020 Tarikh Mula Wabak 17/10/2020 16/12/2020 Tarikh Tamat Wabak 16/12/2020 Sehubungan dengan itu, saya menyeru kepada pemimpin setempat agar bersama-sama penduduk setempat sentiasa menjaga kebersihan di komuniti masing-masing dengan memastikan tiada takungan air di kawasan rumah dan sekeliling tempat tinggal. Semoga amalan kebersihan ini sentiasa di amalkan tanpa mengira waktu dan tempat. Di kesempatan ini juga, saya ingin mengucapkan selamat menyambut Hari Krismas dan Tahun Baru 2021 kepada semua. Semoga segala perkara mahupun program yang kita rencanakan pada tahun hadapan akan membuatkan kita semakin berdedikasi dan berintegriti di dalam menjalankan tugasan harian. Jadikanlah segala urusan kita pada tahun ini yang sudah semestinya menyimpan seribu satu kenangan dan pengalaman baru sepanjang hayat dalam mengharungi situasi pandemik COVID-19 sebagai iltizam untuk kita menghasilkan dan memberi perkhidmatan yang lebih baik dan berkualiti pada tahun hadapan. Sekian, terima kasih. Salam Tahun Baru 2021 15